Dog‘istonda jangarilar yetakchilaridan biri yo‘q qilindi

Dog‘iston (Rossiya) hududida harakat qilayotgan jangarilar guruhlaridan birining yetakchisi Unsukulsk tumanidagi maxsus amaliyot chog‘ida yo‘q qilindi. Bu haqda respublika huquqni muhofaza etish idoralaridagi manbalarga tayanib, “TASS” xabar berdi.

Ushbu tumanda 10-avgust, dushanba kundan beri terrorchilikka qarshi amaliyot tartibi o‘rnatilgan va to‘qnashuvlar chog‘ida to‘rt nafar jangari, jumladan, o‘zini “Kavkaz amirligi” deya nomlagan tuzilma yetakchisi Muhammad Sulaymonov o‘ldirilgan.
16-avgust, yakshanba kuni Gimri qishlog‘i yaqinida ham to‘qnashuvlar sodir bo‘lgan. Harbiylar orasida yo‘qotishlar qayd etilmagan.